CELEX: 32014R0337
Language: et
Date: 2014-03-28 00:00:00
Title: Komisjoni rakendusmäärus (EL) nr 337/2014, 28. märts 2014 , teatavate kaupade klassifitseerimise kohta kombineeritud nomenklatuuris

2.4.2014   
            
            
               ET
            
            
               Euroopa Liidu Teataja
            
            
               L 99/3
            
         KOMISJONI RAKENDUSMÄÄRUS (EL) nr 337/2014,
   28. märts 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. märts 2014
      
         
            Komisjoni nimel
         
         
            presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjused
               
            
                  (1)
               
               
                  (2)
               
               
                  (3)
               
            
                  Elektrivalgusti (nn LED-tulvar) ristkülikukujulises klaaskattega alumiiniumkorpuses mõõtmetega umbes 23 × 19 × 13 cm.
                  Toode koosneb alumiiniumpeegeldist ja selle tagaküljel on paigalduskonsool valguse langemise nurga reguleerimiseks.
                  Tootel on suure võimsusega LED-kiip ja trafoga toiteallikas.
                  Toote energiatarve on 95 W, valgusviljakus 100 lm/W ja valgusvoo nurk 120°.
                  Toodet kasutatakse välisvalgustina nt maastiku, hoonete, ehitusplatside, stendide, muruplatside või aia valgustamiseks.
                  
                      (1) Vt foto.
               
               
                  9405 40 99
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 9405, 9405 40 ja 9405 40 99 sõnastusega.
                  Arvestades toote objektiivseid omadusi, nt laia valgusvoo nurka, on see mõeldud suurte alade valgustamiseks. Seega ei või toodet klassifitseerida alamrubriiki 9405 40 10 kui prožektorit (vt ka HS selgitavad märkused, rubriik 9405, I rühm, kolmas lõik).
                  Seega tuleb toode klassifitseerida CN-koodi 9405 40 99 alla kui „muud elektrilambid ja -valgustid”.
               
            
         (1)  Foto on üksnes illustratiivne.